जेठी देवी के हत्यारों की हो गिरफ्तारी
बीकानेर | जेठीदेवी के हत्यारों की गिरफ्तार के लिए समाज के लोगों ने पुलिस अधीक्षक कार्यालय के सामने प्रदर्शन कर अतिरिक्त महानिदेशक, पुलिस अधीक्षक, कलेक्टर और संभागीय आयुक्त को ज्ञापन दिया। रामपुरा बस्ती निवासी रूपरतन ने ज्ञापन में बताया कि दस साल पहले झझू गांव में राजूराम से जेठी देवी की शादी हुई थी। उसके बाद से ससुराल परिजन जेठी देवी को अक्सर दहेज के लिए परेशान करते थे। नौ फरवरी, 2017 को उसके साथ मारपीट भी हुई थी। उसके बाद 11 फरवरी को जेठी देवी संदिग्ध हालत में मौत हो गई। इस संबंध में थाना कोलायत में एफआईआर दर्ज करवा दी गई है। लेकिन अभी तक हत्या के कारणों और हत्यारों का पता नहीं चल सका है।
hin_Deva hin_Deva